**TLAČOVÁ SPRÁVA**

Král s.r.o., Žilina, 20. júna 2014

 **Spojenie tradície a inovácií**

**Dôležitá novinka z drevárskej a nábytkárskej branže – príchod svetoznámeho výrobcu drevárskych a nábytkárskych technológií na Slovensko – IMA Nemecko.**

Kto je IMA ?

**IMA Klessmann GmbH, Lübbecke Nemecko**

Už 60 rokov je IMA technologickým lídrom vo vývoji a realizácii zložitých high - end výrobných liniek a systémov v drevárskom a nábytkárskom priemysle, ktorý ponúka riešenia pre olepovanie, stacionárne vŕtanie a dopravné a manipulačné technológie. Hlavnými dlhoročnými odberateľmi IMA Nemecko sú výrobcovia kuchýň, kancelárií a montovaného nábytku, taktiež výrobcovia dverí a výrobcovia nábytkových komponentov atď. Zamestnáva 846 ľudí po celom svete, IMA je zastúpená vo viac ako 60 krajinách sveta. Rovnako ako v sídle firmy v Lübbecke Nemecko, IMA Group má predajné a servisné miesta v západnej Európe, USA, Kanade, Singapure a Číne.

* **Prečo spojenie tradície a inovácií?**

Naša spoločnosť Král s.r.o., Žilina už vyše 22 rokov na Slovensku zastupuje skupinu WEINIG GROUP – najväčšieho hráča na trhu drevárskych technológií pre masívne drevo. Pred niekoľkými rokmi sa súčasťou WEINIG GROUP stala firma HOLZ HER – výrobca technológií pre spracovanie veľkoplošných materiálov. My teraz, aj v budúcnosti, budeme na slovenskom trhu budovať silné zastúpenie týchto tradičných hráčov.

Viacerí z Vás sa nás však pýtali na industriálne riešenia v oblasti veľkoplošných materiálov, ktoré firma HOLZ HER neposkytuje. Po podrobnom prieskume výrobcov vo svete a našej domácej situácie sme sa rozhodli tento voľný priestor na trhu vyplniť výrobcom IMA. Hlavnými kritériami boli realizácie vo svete a systém ponuky individuálnych riešení pre odberateľov. Pri neustálom vývoji má IMA na pamäti hlavné tri body:
-zvýšenie produktivity výroby
-kompletné obrábanie veľkoplošných materiálov
-inovačné technologické a technické procesy.

To znamená, že tradičný dodávateľ drevárskych a nábytkárskych technológií Král s.r.o., Žilina prináša na slovenský trh inovácie a pokrok.

* **Čo prinesie IMA na Slovensko?**

IMA Group uzavrela finančný rok 2013 s plnou objednávkovou knihou. Zákazkové krytie predstavovalo 77 miliónov EUR na konci roka 2013 (2012: 57 miliónov EUR) - nárast o 35% v porovnaní s predchádzajúcim rokom. Hlavné objednávky do roku 2014 sú v oblasti individualizácie a make-to-order výroby (výroby na objednávku), pričom sériová výroba je samozrejmosťou.

IMA na Slovensko prinesie high-tech v oblasti spracovania veľkoplošných materiálov a individuálny prístup k požiadavkám zákazníkov. V nemalej miere chceme poskytnúť konkurenčné riešenia k technológiám HOMAG.

* **Ako spoznať technológie IMA bližšie?**

Naša spoločnosť je pripravená uviesť na slovenský trh túto značku a vybudovať jej silné zázemie. Bude našou úlohou predstaviť jej inovačné technológie. Je stokrát lepšie vidieť ako raz počuť. Preto sme pripravení pri akejkoľvek Vašej požiadavke navštíviť s Vami sídlo a výrobu firmy IMA v Lübbecke Nemecko alebo zorganizovať referenčné návštevy u výrobcov po celom svete, ktorí už pokrokové technológie IMA vo svojej výrobe využívajú.

Tešíme na Vaše otázky.

Král, s.r.o., Žilina
Jana Piesecká
marketing & PR
0911 500 003
jana@kral-zilina.sk